Συντεταγμένες: 35°12′30″N 4°10′26″E﻿ / ﻿35.20833°N 4.17389°E﻿ / 35.20833; 4.17389

Το **Μπου Σαάντα** (αραβικά: بو سعادة‎, *κατά λέξη* τόπος ευτυχίας) είναι πόλη και δήμος στην επαρχία Μ'Σιλά της Αλγερίας, η οποία βρίσκεται 245 χλμ. νότια του Αλγερίου. Ως **Αρένα** ήταν η τοποθεσία πόλης και επισκοπής στη Ρωμαϊκή Αφρική, ενώ πλέον αποτελεί τιτουλάρια έδρα. Ο πληθυσμός του πόλης σύμφωνα με την απογραφή του 2008 ήταν 111.787, από 99.766 το 1998, με ετήσιο ρυθμό αύξησης 1,17%.

Γεωγραφία
---------

Το Μπου Σαάντα βρίσκεται στα νοτιοδυτικά της αλυκής Σοτ ελ Χοντνά στα οροπέδια Ωτ, στους πρόποδες της οροσειράς Ουλέντ Ναΐλ του Άτλαντα της Σαχάρας.

Το Μπου Σαάντα αποτελεί παραδοσιακά σημαντική αγορά στην παραγωγή και πώληση κοσμημάτων, μεταλλικών κατασκευών, χαλιών και μαχαιριών *μπουσαάντι*. Στην πόλη υπάρχει επίσης κλωστοϋφαντουργείο. Ακόμη και στη σύγχρονη εποχή, το Μπου Σαάντα αποτελεί σημαντικό εμπορικό σταθμό για τους νομάδες. Κατά τη διάρκεια της χειμερινής περιόδου παρατηρείτααι εγχώριος τουρισμός. Το Μπου Σαάντα είναι καλά συνδεδεμένο οδικώς με άλλα αστικά κέντρα. Το Μ'Σιλά βρίσκεται 70 χλμ. βορειοανατολικά, η Μπίσκρα 175 χλμ. ανατολικά, το Μπορντζ Μπου Αρερίντζ 130 χλμ. βορειοανατολικά και η Ντζέλφα 120 χλμ. νοτιοδυτικά. Το Μπου Σαάντα έχει δύο περιοχές, την παλιά μεντίνα (*κσαρ*) εντός των τειχών της πόλης με τοξωτά σοκάκια και τη γαλλική πόλη στα νότια. Μέσα στην πόλη υπάρχουν εκτεταμένοι αγροί χουρμαδιών.

Κλίμα
-----

Το Μπου Σαάντα έχει ψυχρό ερημικό κλίμα (Κλιματική ταξινόμηση Κέππεν *BWk*). Η βροχόπτωση είναι υψηλότερη τον χειμώνα από το καλοκαίρι. Η μέση ετήσια θερμοκρασία στο Μπου Σαάντα είναι 15,5 °C. Περίπου 212 χιλιοστά βροχόπτωσης πέφτουν ετησίως.

| Κλιματικά δεδομένα Μπου Σαάντα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 12.7 | 14.1 | 16.7 | 20.3 | 23.5 | 27.5 | 31.2 | 31.0 | 27.0 | 22.0 | 17.3 | 14.1 | 21,45 |
| Μέση Ελάχιστη °C (°F) | 3.2 | 3.8 | 5.5 | 7.8 | 10.5 | 14.0 | 16.3 | 16.3 | 14.7 | 10.9 | 7.9 | 4.5 | 9,62 |
| Υετός mm (ίντσες) | 22 | 14 | 21 | 16 | 26 | 16 | 6 | 8 | 20 | 22 | 24 | 17 | 212 |
| *Πηγή: Climate-Data.org* |

Τέχνη σε πετρώματα
------------------

Εντός του δήμου, πλησίον του οικισμού Μπεν Σρουρ, υπάρχουν αρκετές τοποθεσίες αρχαιολογικού ενδιαφέροντος με πετρογλυφικά έργα.

Παραπομπές
----------

1. ↑  «Bou Saâda (Bou Saâda, M'Sila, Algeria) - Population Statistics, Charts, Map, Location, Weather and Web Information». Ανακτήθηκε στις 4  Δεκεμβρίου 2019.
2. ↑  «ALGERIA: urban population». *populstat.info*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 4 Δεκεμβρίου 2019.
3. ↑  «Bou Saâda (Bou Saâda, M'Sila, Algeria) - Population Statistics, Charts, Map, Location, Weather and Web Information». *citypopulation.de*. Ανακτήθηκε στις 4 Δεκεμβρίου 2019.
4. 1 2  «Bou Saâda | Algeria». *Encyclopedia Britannica* (στα Αγγλικά). Ανακτήθηκε στις 4 Δεκεμβρίου 2019.
5. ↑  «Bou Saâda climate: Average Temperature, weather by month, Bou Saâda weather averages - Climate-Data.org». *en.climate-data.org*. Ανακτήθηκε στις 4 Δεκεμβρίου 2019.
6. ↑  Tixier, J. (1958-1960) Gravures rupestres de Bou Saâda (Algérie)" *Bulletin de la Société Royale Belge d'Études Géologiques et Archéologiques* 17: σσ. 21-27 (Γαλλικά)
7. ↑  Poyto, R. (1976) "Les rupestres de Ben-S'rour, Daïra de Bou-Saâda" *Libyca Alger* 24: σσ. 195-202 (Γαλλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315130490
* LCCN: sh89005150
* GND: 4211006-3
* SUDOC: 140070397

 |

 |